title: Komisjoni rakendusmäärus (EL) 2016/480, 1. aprill 2016, millega kehtestatakse autoveo-ettevõtjate riiklike elektrooniliste registrite omavahelist ühendamist käsitlevad ühiseeskirjad ja tunnistatakse kehtetuks määrus (EL) nr 1213/2010 (EMPs kohaldatav tekst)

text:
               2.4.2016

               ET

               Euroopa Liidu Teataja

               L 87/4

         KOMISJONI RAKENDUSMÄÄRUS (EL) 2016/480,
   1. aprill 2016,
   millega kehtestatakse autoveo-ettevõtjate riiklike elektrooniliste registrite omavahelist ühendamist käsitlevad ühiseeskirjad ja tunnistatakse kehtetuks määrus (EL) nr 1213/2010
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (1), eelkõige selle artikli 16 lõiget 5,
   ning arvestades järgmist:

               (1)

               Määruse (EÜ) nr 1071/2009 artikli 16 lõikega 1 on kehtestatud liikmesriikidele kohustus pidada riiklikku elektroonilist registrit nende autoveo-ettevõtjate kohta, kellele pädev asutus on andnud loa tegutseda autoveo-ettevõtja tegevusalal. Juurdepääs riiklike elektrooniliste registrite asjakohastele andmetele tuleks anda muude liikmesriikide kõikidele pädevatele asutustele. Määruse (EÜ) nr 1071/2009 artikli 16 lõigetega 5 ja 6 on ette nähtud, et riiklikud elektroonilised registrid peavad olema omavahel ühendatud 31. detsembriks 2012 ning et komisjonil on volitus võtta vastu kõnealust registrite ühendamist käsitlevad ühiseeskirjad. Selle volituse alusel võttis komisjon vastu määruse (EL) nr 1213/2010, (2) et hõlbustada riiklike elektrooniliste registrite ühendamist teatevahetussüsteemiga ERRU (European Register of Road Transport Undertakings, Euroopa autoveo-ettevõtjate register). Teatevahetussüsteem alustas tegevust 31. detsembril 2012.

               (2)

               ERRU viimase kolme tegevusaasta jooksul on komisjon koos liikmesriikide ekspertidega kindlaks teinud teatavad ERRU praktilise kasutamisega seotud aspektid, mis ei ole täielikus kooskõlas liikmesriikides kehtestatud haldusmenetlustega.

               (3)

               Seega on vaja ERRU igapäevase toimimisega seoses kindlaks tehtud puudujäägid kõrvaldada, et viia süsteem kooskõlla selliste asjaomaste määrustega nagu määrus (EÜ) nr 1071/2009, Euroopa Parlamendi ja nõukogu määrus (EÜ) nr 1072/2009 (3) ja Euroopa Parlamendi ja nõukogu määruse (EÜ) nr 1073/2009 (4) ning tagada, et pädevad asutused kogu ELis kasutavad ERRU-t ühtmoodi. Lisaks sellele on vaja kehtivaid eeskirju kohandada teaduse ja tehnika arenguga.

               (4)

               Seoses liidu eeskirjade raskete rikkumiste liigitusega sätestatakse komisjoni määruses (EL) 2016/403 (5) uus loetelu liidu eeskirjade raskete rikkumiste kategooriatest, liikidest ja raskusastmetest, mis lisaks määruse (EÜ) nr 1071/2009 IV lisas esitatud rikkumistele võivad viia autoveo-ettevõtja või veokorraldaja hea maine kaotamiseni. Seepärast peab ERRU võimaldama edastada teavet uue rikkumiste loetelu kohta.

               (5)

               Isikuandmete kaitse sätteid, mis on kehtestatud eelkõige Euroopa Parlamendi ja nõukogu direktiiviga 95/46/EÜ (6), kohaldatakse määruse (EÜ) nr 1071/2009 kohase isikuandmete töötlemise suhtes. Eelkõige peavad liikmesriigid rakendama vajalikke turvameetmeid, et vältida isikuandmete väärkasutust.

               (6)

               Kui see on asjakohane, kohaldatakse isikuandmete kaitse sätteid, mis on kehtestatud Euroopa Parlamendi ja nõukogu määrusega (EÜ) nr 45/2001 (7), määruse (EÜ) nr 1071/2009 kohase isikuandmete töötlemise suhtes.

               (7)

               Kuna riiklike elektrooniliste registrite omavahelise ühendamise ühiseeskirjades tuleb teha märkimisväärne hulk muudatusi, on vaja asendada määrus (EL) nr 1213/2010 uue õigusaktiga. Seepärast tuleks tunnistada kehtetuks määrus (EL) nr 1213/2010.

               (8)

               Käesolevas määruses sätestatud meetmed on kooskõlas Euroopa Parlamendi ja nõukogu määruse (EL) nr 165/2014 (8) artikli 42 lõikes 1 nimetatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesolevas määruses sätestatakse nõuded, mis käsitlevad liikmesriikide autoveo-ettevõtjate riiklike elektrooniliste registrite ühendamist teatevahetussüsteemiga ERRU, nagu on ette nähtud määruse (EÜ) nr 1071/2009 artikli 16 lõikes 5.
   Artikkel 2
   Mõisted
   Käesolevas määruses kasutatakse lisaks määruse (EÜ) nr 1071/2009 artiklis 2 sätestatud mõistetele järgmisi mõisteid:
   a)   „ERRU (European Register of Road Transport Undertakings, Euroopa autoveo-ettevõtjate register)”– omavahel ühendatud riiklike elektrooniliste registrite süsteem, mis on loodud vastavalt määruse (EÜ) nr 1071/2009 artikli 16 lõikele 5;
   b)   „asünkroonne liides”– toiming, millega päringu vastusteade saadetakse uude HTTP-ühendusse;
   c)   „üldotsing”– liikmesriigist tulnud päring, mis saadetakse kõikidele teistele liikmesriikidele;
   d)   „kesksüsteem”– teabesüsteem, mis võimaldab edastada ERRU teateid liikmesriikide vahel;
   e)   „kutseoskuse tunnistus”– ametialase pädevuse tunnistus, millele on osutatud määruse (EÜ) nr 1071/2009 artikli 8 lõikes 8;
   f)   „rikkumise toimepaneku liikmesriik”– liikmesriik, kus veoettevõtja on toime pannud rikkumise;
   g)   „ettevõtja asutamise liikmesriik”– liikmesriik, kus ettevõtja on asutatud;
   h)   „riiklik süsteem”– iga liikmesriigi oma teabesüsteem, mis on loodud selleks, et ERRU teateid saata ja töödelda ning neile vastata;
   i)   „sünkroonne liides”– toiming, millega päringu vastusteade saadetakse samasse HTTP-ühendusse, millega saabus päring;
   j)   „päringut esitav liikmesriik”– liikmesriik, kes saadab päringu või teate, mis edastatakse vastajaliikmesriikidele;
   k)   „vastajaliikmesriik”– liikmesriik, kellele suunatakse ERRU päring või teade.
   Artikkel 3
   ERRU kasutamise kohustus
   Liikmesriigid ühendavad ERRU-ga riiklikud elektroonilised registrid, millele osutatakse määruse (EÜ) nr 1071/2009 artiklis 16, vastavalt käesolevas määruses sätestatud menetlusele ja tehnilistele nõuetele.
   Artikkel 4
   Tehnilised kirjeldused
   ERRU vastab käesoleva määruse I–VII lisas sätestatud tehnilistele kirjeldustele.
   Artikkel 5
   ERRU kasutamine
   1.   ERRU kaudu teavet vahetades järgivad pädevad asutused käesoleva määruse VIII lisas sätestatud menetlust.
   2.   Liikmesriigid annavad teedel korraldatava kontrolli eest vastutavatele kontrolliasutustele juurdepääsu ERRU funktsioonile, millega kontrollitakse ühenduse tegevusloa olemasolu.
   3.   Kui teedel korraldatava kontrolliga on seotud mitu riiklikku kontrolliasutust, otsustab liikmesriik, millisele neist antakse lõikes 2 osutatud juurdepääs.
   Artikkel 6
   Kehtetuks tunnistamine
   Määrus (EL) nr 1213/2010 tunnistatakse kehtetuks alates käesoleva määruse kohaldamise kuupäevast. Viiteid kehtetuks tunnistatud määrusele käsitatakse viidetena käesolevale määrusele.
   Artikkel 7
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 30. jaanuarist 2019.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. aprill 2016

            Komisjoni nimel

            president

         Jean-Claude JUNCKER

      (1)  ELT L 300, 14.11.2009, lk 51.

      (2)  Komisjoni 16. detsembri 2010. aasta määrus (EL) nr 1213/2010, millega kehtestatakse autoveo-ettevõtjate riiklike elektrooniliste registrite omavahelist ühendamist käsitlevad ühiseeskirjad (ELT L 335, 18.12.2010, lk 21).

      (3)  Euroopa Parlamendi ja nõukogu 21. oktoobri 2009. aasta määrus (EÜ) nr 1072/2009 rahvusvahelisele autoveoturule juurdepääsu käsitlevate ühiseeskirjade kohta (ELT L 300, 14.11.2009, lk 72).

      (4)  Euroopa Parlamendi ja nõukogu 21. oktoobri 2009. aasta määrus (EÜ) nr 1073/2009 rahvusvahelisele bussiteenuste turule juurdepääsu käsitlevate ühiseeskirjade kohta ning millega muudetakse määrust (EÜ) nr 561/2006 (ELT L 300, 14.11.2009, lk 88).

      (5)  Komisjoni 18. märtsi 2016. aasta määrus (EL) 2016/403, millega täiendatakse Euroopa Parlamendi ja nõukogu määrust (EL) nr 1071/2009 seoses liidu eeskirjade raskete, autoveo-ettevõtja hea maine kaotamiseni viia võivate rikkumiste liigitusega ning millega muudetakse Euroopa Parlamendi ja nõukogu direktiivi 2006/22/EÜ III lisa (ELT L 74, 19.3.2016, lk 8).

      (6)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, 23.11.1995, lk 31).

      (7)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).

      (8)  Euroopa Parlamendi ja nõukogu 4. veebruari 2014. aasta määrus (EL) nr 165/2014 autovedudel kasutatavate sõidumeerikute kohta, millega tunnistatakse kehtetuks nõukogu määrus (EMÜ) nr 3821/85 autovedudel kasutatavate sõidumeerikute kohta ning muudetakse Euroopa Parlamendi ja nõukogu määrust (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist (ELT L 60, 28.2.2014, lk 1).

      I LISA

         ERRU ÜLDKIRJELDUS

      1.   EHITUS
      ERRU koosneb järgmistest osadest.

                  1.1.

                  Kesksüsteem, mis suudab päringu vastu võtta selle esitanud liikmesriigilt, päringu heaks kiita ja seda töödelda, edastades päringu vastajaliikmesriikidele. Kesksüsteem ootab, kuni saab vastuse igalt vastajaliikmesriigilt, koondab kõik vastused ja edastab koondvastuse päringu esitanud liikmesriigile.

                  1.2.

                  Iga liikmesriigi riiklik süsteem koos liidesega, mis suudab saata kesksüsteemile päringuid ja võtta vastu saabunud vastuseid. Riiklikud süsteemid võivad kesksüsteemile teadete saatmiseks ja nende vastuvõtmiseks kasutada oma või kommertstarkvara.

                  1.3.

                  Alternatiivina punktis 1.1 sätestatule võivad liikmesriigid otsustada kasutada omavaheliseks teatevahetuseks ühilduvat kommertsvõrgustikku. Sel juhul peab iga pädev asutus esitama kesksüsteemile statistika selles võrgus vahetatud teadete kohta.

            2.   HALDAMINE
      2.1.   Kesksüsteemi haldab komisjon, kes vastutab selle tehnilise käitamise ja hooldamise eest.
      2.2.   Kesksüsteem ei säilita andmeid kauem kui kuus kuud, välja arvatud VII lisas sätestatud logi- ja statistikaandmed.
      2.3.   Kesksüsteem ei tohi anda juurdepääsu isikuandmetele, välja arvatud selleks volitatud töötajatele, kui see on vajalik hoolduse tegemiseks ja rikete parandamiseks.
      2.4.   Liikmesriikide ülesanded on:

                  2.4.1.

                  riiklike süsteemide, sealhulgas kesksüsteemiga suhtlevate liideste loomine ja haldamine;

                  2.4.2.

                  riiklike süsteemide, sealhulgas nii oma kui ka kommertskasutuses oleva riist- ja tarkvara paigaldamine ja hooldamine;

                  2.4.3.

                  riikliku süsteemi ja kesksüsteemi nõuetekohase koostalitluse tagamine, sealhulgas kesksüsteemist tulnud veateadete haldamine;

                  2.4.4.

                  teabe konfidentsiaalsuse, terviklikkuse ja kättesaadavuse tagamine kõikide vajalike meetmete abil;

                  2.4.5.

                  riiklike süsteemide käitamine vastavalt VI lisas sätestatud teenusetasemetele.

            2.5.   Veebiportaal MOVEHUB
      Komisjon loob kaitstud juurdepääsuga veebirakenduse (edaspidi „veebiportaal MOVEHUB”), mis pakub vähemalt järgmisi teenuseid:

                  a)

                  liikmesriikide kättesaadavuse statistika;

                  b)

                  kesksüsteemi ja liikmesriikide süsteemide hoolduse teated;

                  c)

                  koondaruanded;

                  d)

                  kontaktide haldamine;

                  e)

                  XSD-andmetüübid.

            2.6.   Kontaktide haldamine
      Kontaktide haldamise funktsioon annab igale liikmesriigile võime hallata kontaktandmeid, sealhulgas liikmesriigi poliitika-, äri-, töö- ja tehnikavaldkonna kasutajate kontaktandmeid, ning asjaomaste kontaktandmete korrashoiu eest vastutab selle liikmesriigi pädev asutus. Muude liikmesriikide kontaktandmeid saab vaadata, kuid mitte muuta.

      II LISA

         ERRU FUNKTSIOONID

                  1.

                  ERRU kaudu pakutakse järgmisi funktsioone.

                              1.1.

                              Hea maine kontrollimine (CGR): võimaldab päringut esitaval liikmesriigil taotleda ühelt vastajaliikmesriigilt või kõigilt vastajaliikmesriikidelt teavet, et teha kindlaks, kas veokorraldaja on sobilik ja kas tal on veoettevõtjana tegutsemise luba.

                              1.2.

                              Rikkumisest teavitamine (INF): võimaldab rikkumise toimepaneku liikmesriigil teavitada ettevõtja asutamise liikmesriiki, et veoettevõtja on toime pannud tõsise rikkumise, nagu on osutatud määruse (EÜ) nr 1071/2009 artikli 6 lõike 2 punktis b. Samuti võimaldab see rikkumise toimepaneku liikmesriigil nõuda, et veoettevõtja suhtes kohaldataks karistust ettevõtja asutamise liikmesriigis.

                              1.3.

                              Ühenduse tegevusloa kontrollimine (CCL): võimaldab päringut esitaval liikmesriigil esitada vastajaliikmesriigile (st ettevõtja asutamise liikmesriigile) päringu, et teha kindlaks, kas veoettevõtjal on kehtiv ühenduse tegevusluba.

                  2.

                  Edaspidi lisatakse muid ERRU tõhusaks toimimiseks sobivaks peetavaid teatetüüpe, näiteks veateated.

      III LISA

         ERRU TEADETE SEADED

      1.   ÜLDISED TEHNILISED NÕUDED
      1.1.   Kesksüsteemil on teadete vahetamiseks nii sünkroonsed kui ka asünkroonsed liidesed. Liikmesriigid võivad valida oma rakendustes liidese jaoks kõige sobivama tehnilise lahenduse.
      1.2.   Kõik kesksüsteemi ja liikmesriikide süsteemide vahel edastatavad teated peavad olema kodeeritud teisendusvorminguga UTF-8.
      1.3.   Liikmesriigid tagavad, et nende riiklikud süsteemid suudavad vastu võtta ja töödelda kreeka või kirillitsa tähemärke sisaldavaid teateid.
      2.   MÄRGISTUSKEELES XML KOOSTATUD TEADETE ÜLESEHITUS JA ANDMETÜÜBI MÄÄRATLUS (XSD)
      2.1.   XML-tüüpi teadete struktuur järgib XSD-andmetüüpe, mis on installitud kesksüsteemi.
      2.2.   Kesksüsteem ja riiklikud süsteemid peavad suutma edastada ja vastu võtta teateid, mis ühilduvad XSD-andmetüüpidega.
      2.3.   Liikmesriikide süsteemid peavad suutma saata, vastu võtta ja töödelda kõiki teateid, millel on II lisas sätestatud funktsioonid.
      2.4.   XML-tüüpi teated peavad vastama vähemalt käesoleva lisa liites sätestatud miinimumnõuetele.

         Liide

            XML-tüüpi teadete miinimumnõuded

                     Ühine päis

                     Kohustuslik

                     Versioon

                     Märgistuskeele XML ametlik versioon on määratud kindlaks teate XSDs määratletud nimeruumiga ning iga XML-tüüpi teate päise elemendi versiooni atribuudiga. Versiooni number („n.m”) määratakse kindlaks fikseeritud väärtusega iga XML-i andmetüübi määratlusfaili (XSD) väljastamisel.

                     Jah

                     Katse tunnuskood

                     Valikuline tunnuskood katsetamiseks. Katse korraldaja sisestab tunnuskoodi ja kõik töövoos osalejad edastavad ja tagastavad sama tunnuskoodi. Töös sellele tähelepanu ei pöörata ning seda ei kasutata, kui see ka edastatakse.

                     Ei

                     Tehniline tunnus

                     UUID (üldine ainulaadne identifikaator) – igale teatele antav ainulaadne tunnus. Saatja tekitab tunnuse UUID ja sisestab selle tunnuse. Neid andmeid ei kasutata äriotstarbel.

                     Jah

                     Töövoo tunnus

                     Töövoo tunnus on UUID ja selle peab moodustama päringut esitav liikmesriik. Seejärel kasutatakse seda tunnust kõikides teadetes töövoo vastavuse näitamiseks.

                     Jah

                     Millal saadetud

                     Teate saatmise kuupäev ja kellaaeg (UTC).

                     Jah

                     Aegumisaeg

                     See on valikuline kuupäeva ja kellaaja (UTC vormingus) atribuut. Selle väärtuse annab üksnes kesksüsteem edastatud päringutele. See annab vastajaliikmesriigile teada, millal päring aegub. Seda väärtust ei nõua MS2TCN_<x>_Req ega ükski vastusteade. Selle kasutamine on vabatahtlik, seega saab sama päise määratlust kasutada kõikide teatetüüpide puhul, sõltumata sellest, kas aegumisaja väärtuse atribuuti nõutakse või mitte.

                     Ei

                     Kellelt

                     Teate saatnud liikmesriigi ISO 3166-1 Alpha 2 kood või „EL”.

                     Jah

                     Kellele

                     Teate saaja liikmesriigi ISO 3166-1 Alpha 2 kood või „EL”.

                     Jah

            Hea maine kontrollimine

                     Hea maine kontrollimise päring

                     Kohustuslik

                     Ärijuhtumi tunnus

                     Järjekorranumber või viitenumber iga päringu identifitseerimiseks.

                     Jah

                     Päringut esitav pädev asutus

                     Pädev asutus, kes esitab otsingupäringu.

                     Jah

                        Veokorraldaja andmed

                        Jah, kui puuduvad kutseoskuse tunnistuse andmed

                     Perekonnanimi

                     Veokorraldaja perekonnanimi (perekonnanimed), nagu on märgitud kutseoskuse tunnistusele.

                     Jah

                     Eesnimi

                     Veokorraldaja täielik eesnimi, nagu on märgitud kutseoskuse tunnistusele.

                     Jah

                     Sünnikuupäev

                     Veokorraldaja sünnikuupäev ISO 8601 vormingus (aaaa-kk-pp).

                     Jah

                     Sünnikoht

                     Veokorraldaja sünnikoht.

                     Ei

                        Kutseoskuse tunnistuse andmed

                        Jah, kui puuduvad veokorraldaja andmed

                     Kutseoskuse tunnistuse number

                     Kutseoskuse tunnistuse number.

                     Jah

                     Kutseoskuse tunnistuse väljaandmise kuupäev

                     Kutseoskuse tunnistuse väljaandmise kuupäev ISO 8601 vormingus (aaaa-kk-pp).

                     Jah

                     Kutseoskuse tunnistuse väljaandnud riik

                     Kutseoskuse tunnistuse väljaandnud riigi tunnus ISO 3166-1 Alpha 2 vormingus.

                     Jah

                     Hea maine kontrollimise vastus

                     Kohustuslik

                     Ärijuhtumi tunnus

                     Järjekorranumber või viitenumber, mis vastab päringu ärijuhtumi tunnusele.

                     Jah

                     Päringut esitav pädev asutus

                     Pädev asutus, kes esitab otsingupäringu.

                     Jah

                     Vastust esitav pädev asutus

                     Pädev asutus, kes vastab otsingupäringule.

                     Jah

                     Staatuse kood

                     Otsingu staatuse kood (nt leitud, ei leitud, viga jne).

                     Jah

                     Staatuse teade

                     Staatust selgitav kirjeldus (vajaduse korral).

                     Ei

                        Leitud veokorraldaja andmed

                        Jah, kui staatuse kood leitakse

                     Perekonnanimi

                     Veokorraldaja perekonnanimi (perekonnanimed), nagu on kantud registrisse.

                     Jah

                     Eesnimi

                     Veokorraldaja eesnimi, nagu on kantud registrisse.

                     Jah

                     Sünnikuupäev

                     Veokorraldaja sünnikuupäev ISO 8601 vormingus (aaaa-kk-pp), nagu on kantud registrisse.

                     Jah

                     Sünnikoht

                     Veokorraldaja sünnikoht, nagu on kantud registrisse.

                     Jah

                     Kutseoskuse tunnistuse number

                     Kutseoskuse tunnistuse number, nagu on kantud registrisse.

                     Jah

                     Kutseoskuse tunnistuse väljaandmise kuupäev

                     Kutseoskuse tunnistuse väljaandmise kuupäev ISO 8601 vormingus (aaaa-kk-pp), nagu on kantud registrisse.

                     Jah

                     Kutseoskuse tunnistuse väljaandnud riik

                     Kutseoskuse tunnistuse väljaandnud riigi tunnus ISO 3166-1 Alpha 2 vormingus, nagu on kantud registrisse.

                     Jah

                     Hallatavaid ettevõtjaid kokku

                     Veokorraldajaga seotud veoettevõtjate arv.

                     Jah

                     Hallatavaid sõidukeid kokku

                     Veokorraldajaga seotud sõidukite arv.

                     Jah

                     Kõlblikkus

                     Hinnang, mis on kas „sobiv” või „sobimatu”.

                     Jah

                     Sobimatuse lõppkuupäev

                     Veokorraldaja sobimatuse lõppkuupäev ISO 8601 vormingus (aaaa-kk-pp). Kohaldatakse kõlblikkusastme „sobimatu” puhul.

                     Ei

                     Otsingumeetod

                     Veokorraldaja leidmiseks kasutatud meetod: NYSIIS, kutseoskuse tunnistus või oma mehhanism.

                     Jah

                        Veoettevõtja (iga leitud veokorraldaja kohta)

                        Jah, kui hallatavate ettevõtjate arv > 0

                     Veoettevõtja nimi

                     Veoettevõtja nimi (nimi ja õiguslik vorm), nagu on kantud registrisse.

                     Jah

                     Veoettevõtja aadress

                     Veoettevõtja aadress (aadress, sihtnumber, linn, riik), nagu on kantud registrisse.

                     Jah

                     Ühenduse tegevusloa number

                     Veoettevõtja ühenduse tegevusloa seerianumber, nagu on kantud registrisse.

                     Jah

                     Ühenduse tegevusloa staatus

                     Veoettevõtja ühenduse tegevusloa staatus, nagu on kantud registrisse.

                     Jah

                     Hallatavad sõidukid

                     Hallatavate sõidukite arv, nagu on kantud registrisse.

                     Jah

            Rikkumisteade

                     Rikkumisteate päring

                     Kohustuslik

                     Ärijuhtumi tunnus

                     Järjekorranumber või viitenumber iga päringu identifitseerimiseks.

                     Jah

                     Teavitav ametiasutus

                     Pädev asutus, kes esitab rikkumisteate.

                     Jah

                        Veoettevõtja

                        Jah

                     Veoettevõtja nimi

                     Selle veoettevõtja nimi, kelle vastast rikkumist registrisse kantakse.

                     Jah

                     Ühenduse tegevusloa number

                     Veoettevõtja ühenduse tegevusloa tõestatud koopia seerianumber.

                     Jah

                     Sõiduki registreerimisnumber

                     Rikkumise toimepaneku sõiduki registreerimisnumber.

                     Jah

                     Sõiduki registreerimiskoha riik

                     Riik, kus sõiduk on registreeritud.

                     Jah

                        Raske rikkumine

                        Jah

                     Rikkumise kuupäev

                     Rikkumise kuupäev ISO 8601 vormingus (aaaa-kk-pp).

                     Jah

                     Liik

                     Rikkumise liik:

                                 —

                                 MSI – kõige raskem rikkumine

                                 —

                                 VSI – väga raske rikkumine

                                 —

                                 SI – raske rikkumine

                     Jah

                     Rikkumise liik

                     Vastavalt määruse (EÜ) nr 1071/2009 IV lisas ja määruse (EL) 2016/403 I lisas esitatud liigitusele.

                     Jah

                     Kontrolli kuupäev

                     Selle kontrolli kuupäev, mille käigus rikkumine kindlaks tehti, ISO 8601 vormingus (aaaa-kk-pp).

                     Jah

                        Määratud karistus (iga raske rikkumise eest)

                        Jah

                     Määratud karistuse tunnus

                     Iga määratud karistuse seerianumber.

                     Jah

                     Lõpliku otsuse kuupäev

                     Määratud karistust käsitleva lõpliku otsuse kuupäev ISO 8601 vormingus (aaaa-kk-pp).

                     Jah

                     Määratud karistuse liik

                     Märgitakse üks järgmistest:

                                 —

                                 101 – „Hoiatus”

                                 —

                                 201 – „Kabotaažveo ajutine keelamine”

                                 —

                                 202 – „Trahv”

                                 —

                                 203 – „Keeld”

                                 —

                                 204 – „Sõiduki kasutamise takistamine”

                                 —

                                 102 – „Muu”

                     Jah

                     Alguskuupäev

                     Määratud karistuse alguskuupäev ISO 8601 vormingus (aaaa-kk-pp).

                     Ei

                     Lõppkuupäev

                     Määratud karistuse lõppkuupäev ISO 8601 vormingus (aaaa-kk-pp).

                     Ei

                     On täide viidud

                     Jah/Ei

                     Jah

                        Taotletud karistus (iga raske rikkumise eest)

                        Ei

                     Taotletud karistuse tunnus

                     Iga taotletud karistuse seerianumber.

                     Jah

                     Taotletud karistuse liik

                     Märgitakse üks järgmistest:

                                 —

                                 101 – „Hoiatus”

                                 —

                                 301 – „Ühenduse tegevusloa kõigi või osade tõestatud koopiate ajutine kehtetuks tunnistamine”

                                 —

                                 302 – „Ühenduse tegevusloa kõigi või osade tõestatud koopiate alaline kehtetuks tunnistamine”

                                 —

                                 303 – „Ühenduse tegevusloa ajutine kehtetuks tunnistamine”

                                 —

                                 304 – „Ühenduse tegevusloa alaline kehtetuks tunnistamine”

                                 —

                                 305 – „Juhitunnistuste väljaandmise peatamine”

                                 —

                                 306 – „Juhitunnistuste kehtetuks tunnistamine”

                                 —

                                 307 – „Juhitunnistuste väljaandmise seadmine sõltuvusse täiendavatest tingimustest väärkasutuse vältimiseks”

                     Jah

                     Kestus

                     Taotletud karistuse kestus (kalendripäevad).

                     Ei

                     Rikkumisteate vastus

                     Kohustuslik

                     Ärijuhtumi tunnus

                     Järjekorranumber või viitenumber, mis vastab päringu ärijuhtumi tunnusele.

                     Jah

                     Esitav asutus

                     Pädev asutus, kes esitas algse rikkumisteate.

                     Jah

                     Lube väljastav asutus

                     Pädev asutus, kes vastab rikkumisteatele.

                     Jah

                     Staatuse kood

                     Rikkumisteate vastuse staatuse kood (nt leitud, ei leitud, viga jne).

                     Jah

                     Staatuse teade

                     Staatust selgitav kirjeldus (vajaduse korral).

                     Ei

                        Veoettevõtja

                        Jah

                     Veoettevõtja nimi

                     Veoettevõtja nimi, nagu on kantud registrisse.

                     Jah

                        Määratud karistus

                        Ei

                     Määratud karistuse tunnus

                     Iga määratud karistuse seerianumber (esitatud taotletud karistuse tunnuses või rikkumisteates).

                     Jah

                     Karistuse määranud asutus

                     Karistuse määranud asutuse nimi.

                     Jah

                     On määratud

                     Jah/Ei

                     Jah

                     Määratud karistuse liik

                     Märgitakse üks järgmistest:

                                 —

                                 101 – „Hoiatus”

                                 —

                                 301 – „Ühenduse tegevusloa kõigi või osade tõestatud koopiate ajutine kehtetuks tunnistamine”

                                 —

                                 302 – „Ühenduse tegevusloa kõigi või osade tõestatud koopiate alaline kehtetuks tunnistamine”

                                 —

                                 303 – „Ühenduse tegevusloa ajutine kehtetuks tunnistamine”

                                 —

                                 304 – „Ühenduse tegevusloa alaline kehtetuks tunnistamine”

                                 —

                                 305 – „Juhitunnistuste väljaandmise peatamine”

                                 —

                                 306 – „Juhitunnistuste kehtetuks tunnistamine”

                                 —

                                 307 – „Juhitunnistuste väljaandmise seadmine sõltuvusse täiendavatest tingimustest väärkasutuse vältimiseks”

                                 —

                                 102 – „Muu”

                     Jah

                     Alguskuupäev

                     Määratud karistuse alguskuupäev ISO 8601 vormingus (aaaa-kk-pp).

                     Ei

                     Lõppkuupäev

                     Määratud karistuse lõppkuupäev ISO 8601 vormingus (aaaa-kk-pp).

                     Ei

                     Põhjus

                     Karistuse määramata jätmise põhjus.

                     Ei

                     Rikkumisteate kinnitus

                     Kohustuslik

                     Ärijuhtumi tunnus

                     Järjekorranumber või viitenumber, mis vastab teate või vastuse ärijuhtumi tunnusele.

                     Jah

                     Staatuse kood

                     Kinnituse staatuse kood.

                     Jah

                     Staatuse teade

                     Staatuse teate sõne.

                     Ei

                     Esitav asutus

                     IN_Ack puhul: õigusaktis nimetatakse seda välja „sihtliikmesriigi pädeva asutuse identifikaatoriks”.
                     IR_Ack puhul: õigusaktis nimetatakse seda välja „kinnitussõnumi saatnud pädeva asutuse identifikaatoriks”.

                     Jah

                     Lube väljastav asutus

                     IN_Ack puhul: õigusaktis nimetatakse seda välja „kinnitussõnumi saatnud pädeva asutuse identifikaatoriks”.
                     IR_Ack puhul: õigusaktis nimetatakse seda välja „sihtliikmesriigi pädeva asutuse identifikaatoriks”.

                     Jah

                     Kinnituse liik

                     Kinnituse liigi kindlaksmääramine.
                     Võimalikud väärtused:

                                 —

                                 „IN_Ack”

                                 —

                                 „IR_Ack”

                     Jah

            Ühenduse tegevusloa kontrollimine

                     Ühenduse tegevusloa kontrollimise päring

                     Kohustuslik

                     Ärijuhtumi tunnus

                     Järjekorranumber või viitenumber iga päringu identifitseerimiseks.

                     Jah

                     Esitav asutus

                     Asutus, kes esitab otsingupäringu.

                     Ei

                        Veoettevõtja

                        Jah

                     Veoettevõtja nimi

                     Selle veoettevõtja nimi, kelle kohta taotletakse ühenduse tegevusloa andmeid.

                     Jah

                     Ühenduse tegevusloa number

                     Veoettevõtja selle ühenduse tegevusloa tõestatud koopia seerianumber, mille kohta taotletakse andmeid.

                     Jah

                     Sõiduki registreerimisnumber

                     Selle sõiduki registreerimisnumber, millega seoses on välja antud ühenduse tegevusloa tõestatud koopia.

                     Ei

                     Ühenduse tegevusloa kontrollimise vastus

                     Kohustuslik

                     Ärijuhtumi tunnus

                     Järjekorranumber või viitenumber iga päringu identifitseerimiseks.

                     Jah

                     Esitav asutus

                     Asutus, kes esitas otsingupäringu.

                     Ei

                        Veoettevõtja

                        Jah

                     Veoettevõtja nimi

                     Veoettevõtja nimi (nimi ja õiguslik vorm), nagu on kantud registrisse.

                     Jah

                     Veoettevõtja aadress

                     Veoettevõtja aadress (aadress, sihtnumber, linn, riik), nagu on kantud registrisse.

                     Jah

                        Ühenduse tegevusloa andmed

                        Jah

                     Loa number

                     Veoettevõtja ühenduse tegevusloa seerianumber, nagu on kantud registrisse.

                     Jah

                     Loa staatus

                     Veoettevõtja ühenduse tegevusloa staatus, nagu on kantud registrisse:

                                 —

                                 „aktiivne”

                                 —

                                 „peatatud”

                                 —

                                 „tühistatud”

                                 —

                                 „aegunud”

                                 —

                                 „kadunud/varastatud”

                                 —

                                 „kehtetu”

                                 —

                                 „tagastatud”

                     Jah

                     Loa liik

                     Ühenduse tegevusloa liik, nagu on kantud registrisse. Märgitakse üks järgmistest:

                                 —

                                 „ühenduse reisijateveo tegevusluba”

                                 —

                                 „riiklik reisijateveo tegevusluba”

                                 —

                                 „ühenduse kaubaveo tegevusluba”

                                 —

                                 „riiklik kaubaveo tegevusluba”

                     Jah

                     Kehtivuse alguskuupäev

                     Ühenduse tegevusloa kehtivuse alguskuupäev.

                     Jah

                     Kehtivuse lõppkuupäev

                     Ühenduse tegevusloa kehtivuse lõppkuupäev.

                     Jah

                     Tühistamiskuupäev

                     Ühenduse tegevusloa tühistamiskuupäev.

                     Ei

                     Peatamiskuupäev

                     Ühenduse tegevusloa peatamiskuupäev.

                     Ei

                     Peatamise kehtivuse lõppkuupäev

                     Ühenduse tegevusloa peatamise kehtivuse lõppkuupäev.

                     Ei

                     Hallatavad sõidukid

                     Hallatavate sõidukite arv, nagu on kantud registrisse.

                     Jah

                        Tõestatud koopia andmed

                        Jah

                     Loa number

                     Veoettevõtja ühenduse tegevusloa tõestatud koopia seerianumber, nagu on kantud registrisse (tegevusloa number, mis esitati päringus).

                     Jah

                     Loa staatus

                     Veoettevõtja ühenduse tegevusloa tõestatud koopia staatus, nagu on kantud registrisse:

                                 —

                                 „aktiivne”

                                 —

                                 „peatatud”

                                 —

                                 „tühistatud”

                                 —

                                 „aegunud”

                                 —

                                 „kadunud/varastatud”

                                 —

                                 „kehtetu”

                                 —

                                 „tagastatud”

                     Jah

                     Loa liik

                     Ühenduse tegevusloa tõestatud koopia liik, nagu on kantud registrisse: Märgitakse üks järgmistest:

                                 —

                                 „ühenduse reisijateveo tegevusluba”

                                 —

                                 „riiklik reisijateveo tegevusluba”

                                 —

                                 „ühenduse kaubaveo tegevusluba”

                                 —

                                 „riiklik kaubaveo tegevusluba”

                     Jah

                     Kehtivuse alguskuupäev

                     Ühenduse tegevusloa tõestatud koopia kehtivuse alguskuupäev.

                     Jah

                     Kehtivuse lõppkuupäev

                     Ühenduse tegevusloa tõestatud koopia kehtivuse lõppkuupäev.

                     Jah

                     Tühistamiskuupäev

                     Ühenduse tegevusloa tõestatud koopia tühistamiskuupäev.

                     Ei

                     Peatamiskuupäev

                     Ühenduse tegevusloa tõestatud koopia peatamiskuupäev.

                     Ei

                     Peatamise kehtivuse lõppkuupäev

                     Ühenduse tegevusloa tõestatud koopia peatamise kehtivuse lõppkuupäev.

                     Ei

      IV LISA

         TRANSLITEREERIMINE JA NYSIISI TEENUSED

      1.   Kesksüsteem kasutab NYSIISi algoritmi kõikide riiklikus registris leiduvate veokorraldajate nimede kodeerimiseks.
      2.   Liikmesriigid peaksid hea maine kontrollimise funktsiooniga registrist veokorraldajat otsides kasutama alati esmase otsingumehhanismina NYSIISi võtit.
      3.   Lisaks sellele võivad liikmesriigid täiendavate tulemuste saamiseks kasutada oma algoritmi.
      4.   Otsingu tulemused viitavad andmete leidmiseks kasutatud otsingumehhanismile, mis on kas NYSIIS, kutseoskuse tunnistus või oma mehhanism.

      V LISA

         TURVANÕUDED

      1.   Teadete vahetamiseks riiklike süsteemide ja kesksüsteemi vahel kasutatakse alati edastusprotokolli HTTPS.
      2.   Riiklike süsteemide ja kesksüsteemi vahelise teateedastuse turvalisuse tagamiseks kasutavad riiklikud süsteemid komisjonilt saadud avaliku võtme taristu sertifikaate.
      3.   Riiklikud süsteemid peavad rakendama sertifikaate, milles kasutatakse vähemalt räsialgoritmi SHA-2 (SHA-256) ja 2 048-bitist avalikku võtit.

      VI LISA

         TEENINDUSTASEMED

      1.   Riiklikud süsteemid peavad vastama vähemalt järgmisele teenindustasemele.

                  1.1.

                  Nad peavad olema kättesaadavad 24 tundi ööpäevas ja 7 päeva nädalas.

                  1.2.

                  Nende kättesaadavust jälgitakse pulsiteadetega, mida saadab kesksüsteem.

                  1.3.

                  Nende kättesaadavustase peab olema 98 % vastavalt järgmisele tabelile (arvud on ümardatud sobiva ühikuni):

                              Kättesaadavusele

                              vastab mittekättesaadavus järgmise aja vältel

                              Iga päev

                              Iga kuu

                              Iga aasta

                              98 %

                              0,5 tundi

                              15 tundi

                              7,5 päeva

                        Liikmesriike kutsutakse üles täitma igapäevase kättesaadavuse nõuet, kuid on selge, et teatavad vajalikud toimingud, nagu süsteemi hooldus, nõuavad rohkem aega kui 30 minutit. Igakuise ja -aastase kättesaadavuse nõue on kohustuslik.

                  1.4.

                  Nad peavad igas kalendrikuus vastama vähemalt 98 % neile edastatud päringutele.

                  1.5.

                  Vastavalt VIII lisale peab hea maine kontrollimise vastuste, rikkumisteate kinnituste ja ühenduse tegevusloa kontrollimise vastuste saatmine vastama järgmistele tingimustele.

                              1.5.1.

                              Nad peavad vastama päringule 10 sekundi jooksul.

                              1.5.2.

                              Üldine päringuviivitus (aeg, mille jooksul päringu esitaja võib oodata vastust) ei tohi ületada 20 sekundit.

                              1.5.3.

                              Nad peavad suutma teenindada 6 teadet sekundis.

                  1.6.

                  Riiklikud süsteemid ei saada ERRU kesksüsteemi üle 2 päringu sekundis.

                  1.7.

                  Iga riiklik süsteem peab suutma toime tulla kesksüsteemi või teiste riiklike süsteemide tehniliste probleemidega. Need hõlmavad muu hulgas järgmist:

                              a)

                              kaob ühendus kesksüsteemiga;

                              b)

                              päringule ei tule vastust;

                              c)

                              vastused päringule saabuvad pärast päringuviivituse möödumist;

                              d)

                              soovimatute teadete vastuvõtmine;

                              e)

                              kehtetute teadete vastuvõtmine.

            2.   Kesksüsteem peab:

                  2.1.

                  tagama 98 % kättesaadavuse;

                  2.2.

                  teatama riiklikele süsteemidele vigade ilmnemisest kas vastusteatega või selleks otstarbeks loodud veateatega. Riiklikud süsteemid peavad veateated vastu võtma ja käivitama töövoo, mis suudaks võtta vajalikke meetmeid teatatud vea parandamiseks.

            3.   Hooldus
      Liikmesriigid teavitavad veebirakenduse kaudu korrapäraselt muid liikmesriike ja komisjoni igast hooldusest vähemalt üks nädal enne hooldust, kui see on tehniliselt võimalik.

      VII LISA

         LOGI JA STATISTIKA

      1.   Käesolevas lisas on esitatud üksikasjad logide ja statistika kohta, mis on koostatud kesksüsteemi tasandil, mitte liikmesriikides.
      2.   Eraelu puutumatuse kaitse tagamiseks on statistilised andmed anonüümsed. Konkreetse veokorraldaja, veoettevõtja ja kutseoskuse tunnistuse tuvastamise andmed on kättesaadavad statistika tegemiseks.
      3.   Logiandmete abil peab saama jälgida kõiki kontrollimis- ja korrigeerimistoiminguid ning koostada statistikat kõnealuste toimingute kohta.
      4.   Isikuandmeid ei tohi logides säilitada kauem kui kuus kuud. Statistilist teavet säilitatakse tähtajatult.
      5.   Aruandluse jaoks kasutatavad statistilised andmed hõlmavad järgmist:

                  a)

                  päringu esitanud liikmesriik;

                  b)

                  vastajaliikmesriik;

                  c)

                  teatetüüp;

                  d)

                  vastuse staatuse kood;

                  e)

                  teate kuupäev ja kellaaeg;

                  f)

                  vastamisaeg.

      VIII LISA

         ERRU KASUTAMINE

      1.   VEOKORRALDAJA HEA MAINE KONTROLLIMINE
      Kui määruse (EÜ) nr 1071/2009 artikli 11 lõike 4 kohaselt kontrollitakse ERRU kaudu, kas veokorraldaja ei ole kuulutatud ühes liikmesriigis sobimatuks juhtima ettevõtja veotegevust, teevad liikmesriigid hea maine kontrollimise üldotsingu, saates hea maine kontrollimise päringu. Vastajaliikmesriigid vastavad päringule hea maine kontrollimise vastuse saatmisega.
      2.   RIKKUMISI KÄSITLEVA TEABE VAHETAMINE
      2.1.   Kui teavet vahetatakse vastavalt määruse (EÜ) nr 1072/2009 artikli 13 lõikele 1 või määruse (EÜ) nr 1073/2009 artikli 23 lõikele 1, teavitab rikkumise toimepaneku liikmesriik ettevõtja asutamise liikmesriiki juhtudest, kus veoettevõtja on toime pannud rikkumise(d), lähtudes määruse (EÜ) nr 1071/2009 artiklis 16 sätestatud raamistikust. Teatamine toimub rikkumisteate päringu saatmise kaudu.
      2.2.   Rikkumisteate päring saadetakse võimalikult kiiresti ning hiljemalt kuue nädala jooksul pärast juhtumit käsitleva lõpliku otsuse tegemist. Päringus esitatakse üksikasjad rikkumiste kohta ning määratud ja taotletud karistuste staatus, kui see on asjakohane, ettevõtja asutamise liikmesriigis.
      2.3.   Ettevõtja asutamise liikmesriik vastab rikkumisteate päringule, saates rikkumisteate vastuse võimalikult kiiresti ja hiljemalt kuue nädala jooksul pärast juhtumit käsitleva lõpliku otsuse tegemist ning esitades teavet selle kohta, kas ja millised rikkumise toimepaneku liikmesriigi taotletud karistused on määratud. Kui kõnealuseid karistusi ei määrata, tuleb rikkumisteate vastuses märkida kohaldamatajätmise põhjused.
      2.4.   Kõigil juhtudel tuleb rikkumisteate vastuse saamist kinnitada rikkumisteate kinnitusega.
      3.   ÜHENDUSE TEGEVUSLOA KONTROLLIMINE
      3.1.   Kui kontrollitakse määruse (EÜ) nr 1072/2009 artiklis 4 ja määruse (EÜ) nr 1073/2009 artiklis 4 osutatud ühenduse tegevusloa olemasolu, võib liikmesriik taotleda ettevõtja asutamise liikmesriigile saadetud ühenduse tegevusloa kontrollimise päringuga määruse (EÜ) nr 1071/2009 artikli 16 lõike 2 punktis d nimetatud ühenduse tegevusluba käsitlevaid andmeid.
      3.2.   Ettevõtja asutamise liikmesriik vastab ühenduse tegevusloa kontrollimise vastuse saatmisega.


title: Komisjoni rakendusmäärus (EL) nr 789/2012, 31. august 2012 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               1.9.2012

               ET

               Euroopa Liidu Teataja

               L 235/28

         KOMISJONI RAKENDUSMÄÄRUS (EL) nr 789/2012,
   31. august 2012,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. august 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MK

                  66,1

                  ZZ

                  66,1

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  115,3

                  ZZ

                  115,3

                  0805 50 10

                  AR

                  99,9

                  CL

                  88,4

                  TR

                  96,0

                  UY

                  89,5

                  ZA

                  95,6

                  ZZ

                  93,9

                  0806 10 10

                  BA

                  54,5

                  CL

                  196,9

                  EG

                  209,6

                  TR

                  149,7

                  ZZ

                  152,7

                  0808 10 80

                  AR

                  114,4

                  BR

                  92,8

                  CL

                  124,1

                  NZ

                  127,0

                  US

                  153,4

                  ZA

                  100,4

                  ZZ

                  118,7

                  0808 30 90

                  CN

                  78,2

                  TR

                  137,2

                  ZA

                  95,3

                  ZZ

                  103,6

                  0809 30

                  TR

                  175,7

                  ZZ

                  175,7

                  0809 40 05

                  BA

                  62,2

                  HR

                  73,9

                  IL

                  73,7

                  MK

                  67,5

                  ZZ

                  69,3

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2015/459, 19. märts 2015 , millega täpsustatakse nõukogu määrusega (EÜ) nr 577/98 ette nähtud noorte tööturule kaasamist käsitleva lisaküsimustiku tehnilised tunnused 2016. aastaks  EMPs kohaldatav tekst

text:
               20.3.2015

               ET

               Euroopa Liidu Teataja

               L 76/6

         KOMISJONI RAKENDUSMÄÄRUS (EL) 2015/459,
   19. märts 2015,
   millega täpsustatakse nõukogu määrusega (EÜ) nr 577/98 ette nähtud noorte tööturule kaasamist käsitleva lisaküsimustiku tehnilised tunnused 2016. aastaks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, (1) eriti selle artikli 7a lõiget 5,
   ning arvestades järgmist:

               (1)

               Selleks et jälgida Euroopa 2020. aasta strateegias ja seonduvas juhtalgatuses „Noorte liikuvus” (2) seatud ühiste eesmärkide saavutamise kulgu, on vaja üksikasjalikke andmeid noorte ja nende tööturule siirdumise kohta, mis võimaldaksid teha võrdlusi liikmesriikide vahel.

               (2)

               Teatises „Hariduse ümbermõtestamine: investeerimine oskustesse paremate sotsiaalmajanduslike tulemuste nimel” (3) julgustab komisjon liikmesriike käivitama haridussüsteemi reforme, et anda noortele õiged oskused tööle asumiseks.

               (3)

               27. novembri 2009. aasta resolutsioonis Euroopa noortevaldkonnas tehtava koostöö uuendatud raamistiku (2010–2018) kohta (4) rõhutab nõukogu vajadust suurema teadlikkuse ja parema mõistmise järele, mis puudutab noorte naiste ja meeste elutingimusi, väärtushinnanguid ja hoiakuid.

               (4)

               22. aprilli 2013. aasta soovituses noortegarantii loomise kohta (5) julgustab nõukogu liikmesriike rakendama noortegarantii skeemi võimalikult kiiresti, eelistatult mitmeaastase finantsraamistiku 2014–2020 algusest. Liikmesriikidel soovitatakse kasutada ELi strateegilise raamistiku ning Euroopa Sotsiaalfondi vahendeid just sel eesmärgil.

               (5)

               Teatises „Koostöö Euroopa noorte heaks: meetmed noorte töötuse vähendamiseks” (6) julgustab komisjon liikmesriike noortegarantiid rakendama ning noortesse investeerima. Noortegarantii toel edendatakse internetipõhiseid teenuseid, mis võimaldavad noortel otsida töövõimalusi, mille on avaldanud tööandjad nende enda päritoluliikmesriigist või mõnest teisest liikmesriigist, samuti aitab garantii väikestel ja keskmise suurusega ettevõtetel värvata noori kogu Euroopast.

               (6)

               Komisjoni määrusega (EL) nr 318/2013 (7) on ette nähtud noorte tööturule kaasamist käsitlevad lisaküsimustikud 2016. aastaks.

               (7)

               Komisjoni delegeeritud määruses (EL) nr 1397/2014 (8) täpsustatakse ja kirjeldatakse eriteabe valdkondi („ala-lisaküsimustikud”), mis peavad sisalduma noorte tööturule kaasamist käsitlevates 2016. aasta lisaküsimustikes.

               (8)

               Euroopa Parlamendi ja nõukogu määruses (EL) nr 545/2014 (9) on sätestatud, et põhjenduse 7 kohased iga ala-lisaküsimustiku andmete edastamise tehnilised tunnused, filtrid, koodid ja tähtpäeva peaks täpsustama komisjon.

               (9)

               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Noorte tööturule kaasamist käsitlevate 2016. aasta lisaküsimustike tehnilised tunnused, kasutatavad filtrid ja koodid ning tähtpäev, mis ajaks andmed komisjonile saadetakse, on sätestatud käesoleva määruse lisas.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2015

            Komisjoni nimel

            president

         Jean-Claude JUNCKER

      (1)  EÜT L 77, 14.3.1998, lk 3.

      (2)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele – juhtalgatus „Noorte liikuvus. Algatus noorte potentsiaali vallandamiseks eesmärgiga saavutada Euroopa Liidus arukas, jätkusuutlik ja kaasav majanduskasv” (KOM(2010) 477 (lõplik), 15.9.2010).

      (3)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele – „Hariduse ümbermõtestamine: investeerimine oskustesse paremate sotsiaalmajanduslike tulemuste nimel” (KOM(2012) 669 (lõplik), 20.11.2012).

      (4)  ELT C 311, 19.12.2009, lk 1.

      (5)  ELT C 120, 26.4.2013, lk 1.

      (6)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele – „Koostöö Euroopa noorte heaks. Meetmed noorte töötuse vähendamiseks” (KOM(2013) 447 (lõplik), 19.6.2013).

      (7)  Komisjoni määrus (EL) nr 318/2013, 8. aprill 2013, millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike programm aastateks 2016–2018 (ELT L 99, 9.4.2013, lk 11).

      (8)  Komisjoni delegeeritud määrus (EL) nr 1397/2014, 22. oktoober 2014, millega muudetakse määrust (EL) nr 318/2013, millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike programm aastateks 2016–2018 (ELT L 370, 30.12.2014, lk 42).

      (9)  Euroopa Parlamendi ja nõukogu määrus (EL) nr 545/2014, 15. mai 2014, millega muudetakse nõukogu määrust (EÜ) nr 577/98 tööjõu valikvaatluse korraldamise kohta ühenduses (ELT L 163, 29.5.2014, lk 10).

      LISA
      Lisas kehtestatakse tehnilised tunnused, filtrid ja koodid, mida tuleb kasutada noorte tööturule kaasamist käsitlevas lisaküsimustikus 2016. aastal. Samuti kehtestatakse komisjonile andmete esitamise tähtpäev.

         Komisjonile tulemuste edastamise tähtpäev: 31. märts 2017.

         Andmete saatmiseks kasutatavad filtrid ja koodid: vastavalt komisjoni määruse (EL) nr 377/2008 (1) III lisale, muudetud komisjoni määruse (EL) nr 317/2013 (2) I lisaga.

         Veerud, mis on reserveeritud valikulistele kaaluteguritele, mida kasutatakse alavalimi või vastamiskao juhtudel: veerud 228–231 sisaldavad täisarve ja veerud 232–233 sisaldavad komakohtadega arve.

         Ala-lisaküsimustik „Haridus”

         Filter: 15≤AGE≤ 34

                  Nimi/veerg

                  Kood

                  Kirjeldus

                  Filter

                  WORKEXP
                  211

                     Õpingute jooksul omandatud töökogemus

                  HATLEVEL≠000

                     Lõpetatud hariduse kõrgeima taseme (HATLEVEL) jooksul omandatud tasustatud või tasustamata töökogemus

                  1

                  Tasustatud ja tasustamata töökogemus koos

                  2

                  Ainult tasustatud töökogemus

                  3

                  Ainult tasustamata töökogemus

                  4

                  Töökogemus HATLEVELi jooksul puudub

                  9

                  Ei kohaldata (väljaspool filtrit)

                  Tühi

                  Teadmata

                  WORKSTUD
                  212

                     Väljaõpe töökohal

                  WORKEXP = 1–3

                     Töökogemuse liik, mis on osa lõpetatud hariduse kõrgeima taseme (HATLEVEL) õppekavast

                  1

                  Õpipoisiõpe (rakenduslik Eurostati määratlus)

                  2

                  Kohustuslik praktika

                  3

                  Kohustuslik väljaõpe töökohal, kui punkte 1 ja 2 ei ole võimalik eristada

                  4

                  Valikuline praktika (osa haridusest)

                  5

                  Õppekavaväline töö

                  9

                  Ei kohaldata (väljaspool filtrit)

                  Tühi

                  Teadmata

                  ADDLEVEL
                  213–214

                     Täiendava formaalhariduse tase

                  EDUCSTAT = 2

                     Pärast isiku lõpetatud hariduse kõrgeima taseme omandamist alustatud formaalhariduse tase ja eesmärk

                  00

                  Muud formaalhariduse omandamist ei alustatud pärast lõpetatud hariduse kõrgeima taseme saavutamist

                  10

                  ISCED 1

                  20

                  ISCED 2

                  30

                  ISCED 3, kui eesmärgi alusel eristamine ei ole võimalik

                  34

                  ISCED 3 üldprogramm

                  35

                  ISCED 3 kutsealane programm

                  40

                  ISCED 4, kui eesmärgi alusel eristamine ei ole võimalik

                  44

                  ISCED 4 üldprogramm

                  45

                  ISCED 4 kutsealane programm

                  50

                  ISCED 5

                  60

                  ISCED 6

                  70

                  ISCED 7

                  80

                  ISCED 8

                  99

                  Ei kohaldata (väljaspool filtrit)

                  Tühi

                  Teadmata

                  DROPREAS
                  215

                     Väljalangemise põhjus

                  EDUCSTAT = 2 ja ADDLEVEL≠00

                     Alustatud formaalhariduse taseme lõpetamata jätmise peamine põhjus

                  0

                  Viimane formaalharidus lõpetatud

                  Viimase formaalhariduse lõpetamata jätmise põhjus:

                  1

                  Raskusaste

                  2

                  Õpingud ei vastanud vajadustele või huvidele

                  3

                  Õpingute maksumus

                  4

                  Soov asuda tööle

                  5

                  Perekondlikud põhjused

                  6

                  Tervislikud põhjused

                  7

                  Muu

                  9

                  Ei kohaldata (väljaspool filtrit)

                  Tühi

                  Teadmata

                  LEAVDATE
                  216–221

                     Formaalharidusest lahkumise kuupäev

                  EDUCSTAT = 2 ja ADDLEVEL≠00

                     Formaalharidusest lahkumise aasta ja kuu

                  Sisestage vastava aasta neli numbrikohta

                  9999

                  Ei kohaldata (väljaspool filtrit)

                  Tühi

                  Teadmata (aasta)

                  Sisestage vastava kuu kaks numbrikohta

                  99

                  Ei kohaldata (väljaspool filtrit)

                  Tühi

                  Teadmata (kuu)

                  NCONREAS
                  222

                     Hariduse omandamise lõpetamise põhjus

                  EDUCSTAT = 2 ja ADDLEVEL = 00 ja HATLEVEL = 000-500

                     Formaalhariduse omandamise lõpetamise peamine põhjus

                  0

                  Lõpetatud hariduse kõrgeimat taset peeti piisavalt kõrgeks

                  1

                  Raskusaste

                  2

                  Õpingud ei vastanud vajadustele või huvidele

                  3

                  Õpingute maksumus

                  4

                  Soov asuda tööle

                  5

                  Perekondlikud põhjused

                  6

                  Tervislikud põhjused

                  7

                  Muu

                  9

                  Ei kohaldata (väljaspool filtrit)

                  Tühi

                  Teadmata

         Ala-lisaküsimustik „Töökoha leidmine”

         Filter: 15≤AGE≤ 34

                  Nimi/veerg

                  Kood

                  Kirjeldus

                  Filter

                  SUPPORT
                  223

                     Töökoha leidmiseks saadud abi

                  (WSTATOR = 1,2 ja STARTIME< 12) või WSTATOR = 3–5

                     Eelneva 12 kuu jooksul avalik-õiguslikelt asutustelt töö leidmiseks saadud kõige kasulikum abi liik

                  0

                  Abi ei ole saadud

                  Kõige kasulikum abi liik:

                  1

                  Abi vabade töökohtade leidmisel

                  2

                  Nõuanded tööle kandideerimise kohta

                  3

                  Nõuanded täienduskoolituse ja haridusvõimaluste kohta

                  4

                  Tööprogrammis osalemine

                  5

                  Haridus- või täienduskoolitusprogrammis osalemine

                  6

                  Muu

                  7

                  Abi on saadud, kuid seda ei peetud kasulikuks

                  8

                  Abi on saadud, kuid kasulikkus pole teada

                  9

                  Ei kohaldata (väljaspool filtrit)

                  Tühi

                  Teadmata

                  FINDMETH
                  224

                     Praeguse töökoha leidmise meetod

                  STAPRO = 3

                     Praeguse põhitöökoha leidmiseks kasutatud meetod

                  1

                  Töökuulutused, mis tahes kanali kaudu

                  2

                  Sugulased, sõbrad või tuttavad

                  3

                  Riiklik tööhõiveamet

                  4

                  Eraõiguslik tööbüroo

                  5

                  Haridus- või koolitusasutus

                  6

                  Võttis tööandjaga otse ühendust

                  7

                  Tööandja võttis isikuga otse ühendust

                  8

                  Muu

                  9

                  Ei kohaldata (väljaspool filtrit)

                  Tühi

                  Teadmata

                  OKLEVEL
                  225

                     Töökoha asjakohasus vastavalt isiku haridustasemele

                  WSTATOR = 1,2

                     Isiku praeguse põhitöökoha vastavus tema haridustasemele

                  1

                  Töökoht vastab isiku haridustasemele hästi

                  2

                  Töökoht vastab isiku haridustasemele mõningal määral

                  3

                  Töökoht ei vasta isiku haridustasemele väga hästi

                  4

                  Töökoht ei vasta isiku haridustasemele

                  9

                  Ei kohaldata (väljaspool filtrit)

                  Tühi

                  Teadmata

                  MOVE4JOB
                  226

                     Valmidus töökoha tõttu kolida

                     Valmidus töökoha tõttu elukohta muuta

                  1

                  Isik on kolinud või on valmis kolima oma päritoluliikmesriigis

                  2

                  Isik on kolinud või on valmis kolima teise ELi liikmesriiki

                  3

                  Isik on kolinud või on valmis kolima väljapoole ELi

                  4

                  Isik ei ole kolinud või ei ole valmis töökoha tõttu kolima

                  Tühi

                  Teadmata

                  CMT4JOB
                  227

                     Valmidus töökoha tõttu edasi-tagasi reisida

                     Valmidus töökoha tõttu kaugele edasi-tagasi reisida

                  1

                  Isik juba reisib töökoha tõttu või on valmis reisima kauem kui üks tund (mõlemal suunal)

                  2

                  Isik ei reisi praegu töökoha tõttu ega ole ka valmis reisima kauem kui üks tund (mõlemal suunal)

                  Tühi

                  Teadmata

         (1)  Komisjoni määrus (EÜ) nr 377/2008, 25. aprill 2008, millega rakendatakse nõukogu määrust (EÜ) nr 577/98 (tööjõu valikvaatluse korraldamise kohta ühenduses) alates 2009. aastast andmeedastuses kasutatavate koodide, struktuuriliste muutujate kohta andmete kogumiseks kasutatava alavalimi ja vaatluskvartalite kindlaksmääramise suhtes (ELT L 114, 26.4.2008, lk 57).

         (2)  Komisjoni määrus (EL) nr 317/2013, 8. aprill 2013, millega muudetakse määruste (EÜ) nr 1983/2003, (EÜ) nr 1738/2005, (EÜ) nr 698/2006, (EÜ) nr 377/2008 ja (EL) nr 823/2010 lisasid seoses rahvusvahelise ühtse hariduse liigitusega (ELT L 99, 9.4.2013, lk 1).


title: Komisjoni rakendusmäärus (EL) nr 870/2014, 11. august 2014 , milles käsitletakse raudteetaristu läbilaskevõime taotlejate jaoks ette nähtud kriteeriume  EMPs kohaldatav tekst

text:
               12.8.2014

               ET

               Euroopa Liidu Teataja

               L 239/11

         KOMISJONI RAKENDUSMÄÄRUS (EL) nr 870/2014,
   11. august 2014,
   milles käsitletakse raudteetaristu läbilaskevõime taotlejate jaoks ette nähtud kriteeriume
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta direktiivi 2012/34/EL millega luuakse ühtne Euroopa raudteepiirkond, (1) eriti selle artikli 41 lõiget 3,
   ning arvestades järgmist:

               (1)

               Direktiivi 2012/34/EL artikli 41 lõikega 2 on ette nähtud taristuettevõtjate jaoks võimalus kehtestada taotlejate jaoks nõuded, et tagada oma õiguspäraste ootuste täitumine oodatavate tulude ning taristu kasutamise osas.

               (2)

               Sellised nõuded peaksid olema asjakohased, läbipaistvad ja mittediskrimineerivad. Need võivad hõlmata üksnes sellise finantstagatise andmist, mis ei tohiks ületada asjakohast taotleja teadaoleva tegevusaktiivsusega seotud taset, ning kinnitust, et taotleja suudab koostada nõuetekohaseid taristu läbilaskevõime taotlusi.

               (3)

               Finantstagatised peaksid olema ettemaksete või finantseerimisasutuste antavate tagatiste vormis.

               (4)

               Põhjenduses 2 osutatud nõuete asjakohasuse puhul tuleks arvesse võtta asjaolu, et konkureerivate selliste transpordiliikide nagu maantee- ja õhutranspordi, mere- ja siseveetaristu suhtes ei ole sageli kehtestatud kasutustasusid ja seega ka finantstagatisi. Selleks et tagada aus konkurents eri transpordiliikide vahel, peaksid finantstagatiste tase ja kestus piirduma rangelt miinimumiga.

               (5)

               Kõnealused finantstagatised on asjakohased vaid siis, kui need on vajalikud, et anda taristuettevõtjale kindlust oodatavate tulude ning taristu kasutamise osas. Arvestades et taristuettevõtjatel on võimalik tugineda raudteeveo-ettevõtjate finantssuutlikkuse kontrollimisele ja järelevalvele kooskõlas direktiivi 2012/34/EL III peatüki kohase tegevusloa taotlemise protseduuriga ja eelkõige kõnealuse direktiivi artikliga 20, väheneb veelgi vajadus finantstagatiste järele.

               (6)

               Kõnealuste tagatiste suhtes kohaldatakse mittediskrimineerimise põhimõtet, seega ei tohiks tagatisenõuete puhul teha vahet erasektori ja avaliku sektori taotlejate vahel.

               (7)

               Tagatised peaksid olema vastavuses riskiga, mida taotleja taristuettevõtja jaoks kujutab läbilaskevõime jaotamise eri etappides. Riski taset peetakse üldiselt madalaks, kui võimsust on võimalik ümber jaotada teistele raudteeveo-ettevõtjatele.

               (8)

               Nõuetekohaste taotluste koostamiseks nõutav tagatis on asjakohane, läbipaistev ja mittediskrimineeriv, kui taristuettevõtja näeb võrgustiku teadaandes ette selged ja läbipaistvad taristu läbilaskevõime taotluste koostamise eeskirjad ja pakub taotlejatele vajalikke abivahendeid. Kuna enne taotlusmenetluse algust ei ole võimalik objektiivselt kindlaks teha suutlikkust koostada nõuetekohaseid taotlusi, saab sellise suutlikkuse puudumise kindlaks määrata alles pärast menetlust, võttes aluseks taotluste või taristuettevõtjale vajaliku teabe korduvat esitamata jätmist. Taotleja vastutab sellise esitamata jätmise eest ja sellega kaasneb karistus, mis hõlmab taotleja kõrvale jätmist konkreetse rongiliini taotlemisest.

               (9)

               Käesoleva määrusega ette nähtud meetmed on kooskõlas direktiivi 2012/34/EL artikli 62 lõikes 1 osutatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Sisu
   Käesoleva määrusega on ette nähtud nõuded, mis hõlmavad finantstagatisi, mida taristuettevõtja võib nõuda, et tagada oma õiguspäraste ootuste täitumine oodatavate tulude osas, mis ei tohiks ületada asjakohast taotleja teadaoleva tegevusaktiivsusega seotud taset. Nõuded hõlmavad eelkõige tingimusi, mille alusel tagatist või ettemakset võib nõuda, ning finantstagatise suurust ja kestust. Lisaks sätestatakse käesolevas määruses teatavad üksikasjad seoses kriteeriumidega, mille alusel hinnatakse taotleja suutlikkust koostada nõuetekohaseid taristu läbilaskevõime taotlusi.
   Artikkel 2
   Mõisted
   Käesolevas määruses kasutatakse järgmist mõistet:

               „finantstagatis” — a) ettemaksed tulevaste kohustuste vähendamiseks ja prognoosimiseks, et maksta taristu kasutustasu, või b) lepingulised kokkulepped, mille kohaselt selline finantseerimisasutus nagu pank võtab kohustuse tagada, et sellised maksed tehakse, kui need muutuvad sissenõutavaks.

         Artikkel 3
   Finantstagatiste tingimused
   1.   Taotleja võib finantstagatise nõude täitmiseks kasutada kas ettemakset või lepingulist korda vastavalt artiklile 2. Kui taristuettevõtja nõuab, et taotleja teeks taristu kasutustasude eest ettemakset, ei või ta samal ajal nõuda muid finantstagatisi sama teadaoleva tegevuse eest.
   2.   Taristuettevõtja ei tohi taotlejatelt nõuda finantstagatisi, välja arvatud juhul, kui taotleja krediidireiting näitab, et tal võib olla raskusi taristu kasutustasude eest korrapäraste maksete tegemisega. Taristuettevõtja märgib vajaduse korral sellised krediidireitingud ära oma võrgustiku teadaande selles jaos, milles käsitletakse tasude võtmise põhimõtteid. Taristuettevõtja esitatav finantstagatise nõue põhineb reitingutel, mis ei ole vanemad kui kaks aastat ja mille on esitanud krediidireitinguagentuur.
   3.   Taristuettevõtja ei tohi nõuda finantstagatist:

               a)

               määratud raudteeveo-ettevõtjalt, kui finantstagatise on andnud või maksnud muu taotleja kui raudteeveo-ettevõtja, et katta sama kavandatud tegevust hõlmavaid tulevasi makseid;

               b)

               kui pädev asutus peab taristu kasutustasu maksma vahetult taristuettevõtjale Euroopa Parlamendi ja nõukogu määruse (EÜ) nr 1370/2007 (2) kohaselt.

         Artikkel 4
   Finantstagatiste tase ja kestus
   1.   Ühe taotleja puhul ei või finantstagatiste tase ületada taotletava rongide käitamise eest saadava kahe kuu hinnanguliste tasude summat.
   2.   Direktiivi 2012/34/EL artikli 36 kohaselt makstud reserveerimistasud arvatakse maha lõikes 1 osutatud maksimaalsest hinnangulisest tasude summast.
   3.   Taristuettevõtja ei tohi nõuda, et finantstagatis jõustuks varem kui kümme päeva enne esimest kuud, mil raudteeveo-ettevõtja hakkab käitama ronge, mille eest saadava kasutustasuga on kõnealune tagatis seotud. Kui võimsust jaotakse pärast seda ajahetke, võib taristuettevõtja nõuda finantstagatist lühema etteteatamisaja jooksul.
   Artikkel 5
   Suutlikkus koostada nõuetekohaseid taristu läbilaskevõime taotlusi
   Taristuettevõtja ei tohi konkreetset rongiliini hõlmavat taotlust tagasi lükata põhjusel, et puudub kinnitus, et taotleja suudab koostada nõuetekohast taristu läbilaskevõime taotlust direktiivi 2012/34/EL artikli 41 lõike 2 tähenduses, välja arvatud juhul, kui:

               a)

               taotleja ei ole vastanud kahele järjestikusele taotlusele esitada puuduv teave või on korduvalt vastanud viisil, mis ei vasta tingimustele, mis on sätestatud võrgustiku teadaandes, millele on osutatud direktiivi 2012/34/EL artiklis 27 ja kõnealuse direktiivi IV lisas, seoses rongiliinide taotluse esitamise korraga, ning

               b)

               taristuettevõtja suudab reguleerivale asutusele rahuldavalt ja nõuetekohaselt tõendada, et ta on teinud kõik, mis on tema võimuses, et toetada taotluste nõuetekohast ja õigeaegset esitamist.

         Artikkel 6
   Üleminekusäte
   Taristuettevõtjad peavad vajaduse korral viima oma võrgustiku teadaanded kooskõlla käesoleva määruse sätetega esimeseks liiklusgraafikuperioodiks alates käesoleva määruse jõustumisest.
   Artikkel 7
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 16. juunist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. august 2014

            Komisjoni nimel

            president

         José Manuel BARROSO

      (1)  ELT L 343, 14.12.2012, lk 32.

      (2)  Euroopa Parlamendi ja nõukogu määrus (EÜ) nr 1370/2007, 23. oktoober 2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70 (ELT L 315, 3.12.2007, lk 1).